Kes vaatas päev otsa jalgpalli, kes kuninglikku laulatust.  Vihma sajab, toas ja väljas on hämar. Lugeda ei  näe, tuld ei taha põlema panna.  Nii möödub laupäev. Või mis vahet sel on, mis päev. Puhkus ju.    Kunagi laulis Alla Pugatšova, et kuningad võivad kõike, ainult abielluda ei saa nad sellega, keda armastavad. Kroonprintsess Victoria abiellus lihtsa poisi Danieliga, kellega tutvus jõusaalis 8 aastat tagasi.          Mõlema elus on olnud probleeme, alates sellest, et Victoria on düslektik (nagu kuningaski) ja anorektik (vähemalt oli). Veel ei suutvat kroonprintsess meelde jätta inimeste nimesid ja nägusid.  Daniel oli koolis kolmemees, kes polevat oma elus ühtki romaani läbi lugenud. Peale selle põdes Daniel neerupuudulikkust ja tal on siirdatud neer (isa  käest saadud). Muu hulgas heideti talle ette kehva võõrkeelte oskust, vähest etiketitundmist ja viletsat haridust.  (Ohh, ma küll ei tahaks, et kogu maailm mu puudusi ja hädasid teaks!!!)        Selline ilus tänapäeva muinasjutt siis.